

## О Б Щ И Н А П Е Р Н И К

2300 Перник , пл. ”Св. Иван Рилски ” 1А ; тел: 076 / 602 933; факс: 076 / 603 890

**ПРОЕКТ!**

**Д О Г О В О Р**

**за възлагане на обществена поръчка**

Днес, \_\_\_\_\_\_ 2017 г., в гр. Перник, между:

**1. ОБЩИНА ПЕРНИК**, със седалище и адрес на управление в гр. Перник, Област Перник, пл. „Св. Иван Рилски”№1А, БУЛСТАТ 000386751 представлявана от Вяра Церовска - Кмет на Община Перник и Мария Благоева – Главен счетоводител на Община Перник, за краткост в този Договор, **«ВЪЗЛОЖИТЕЛ»**, от една страна, и от друга страна:

и

**2** . ..............................................., със седалище и адрес на управление …........…………......, ЕИК по БУЛСТАТ …………………………., представлявано от ..........................., в качеството му на - ……………………….., наричано по-долу **ИЗПЪЛНИТЕЛ,**

се сключи настоящият договор за следното:

1. **ПРЕДМЕТ, СРОК И ЦЕНА НА ДОГОВОРА**

**Чл.1** (1) Възложителят възлага, а Изпълнителят приема да изпълни на свой риск срещу възнаграждение обществена поръчка с предмет: **,,Поддържане и ремонт на светофарни уредби на територията на община Перник в т.ч. подмяна на старите трисекционни и двусекционни лампови секции с нови светодиодни трисекционни секции за автомобили и двусекционни светодиодни секции за пешеходци”**, съгласно клаузите на настоящия договор, техническата спецификация, Предложение за изпълнение на поръчката (Приложение 1) и Предлагана цена (Приложение 2).

(2) Работата ще се извършва по одобрената от Възложителя оферта на Изпълнителя и посочените цени.

**Чл.2**(1)Договорът влиза в сила от датата на подписването му.

(2) Срокът за изпълнение на договора е 3 (три) години.

(3)Сроковете на отзоваване при сигнал за неработеща светофарна уредба е ...........(*цифром*) ……..………….......................(*словом*) часа след подаване на сигнала за повреда.

(4)Сроковете за отстраняване на повредата са, както следва:

**1.** Срокът за отстраняване на повредата в светофарна секция е........(цифром) ........................ (словом) дни.

**2.** Срокът за отстраняване на повреда на контролерна уредба е........(цифром) ........................ (словом) дни.

**3.** Срокът за отстраняване на повреда на захранващи кабели е........(цифром) ........................ (словом) дни.

Срокът за отстраняване на повреда започва да тече от момента на установяването й и/или след одобряване от страна на Възложителя на необходимите количества на елементи и материали.

**Чл.3** (1) Стойността на абонаментната такса за обслужване на месец е в размер на ........(цифром) ........................ (словом) лв. без ДДС или ........(цифром) ........................ (словом) лв. с вкл. ДДС и включва: разходи за персонал; транспортни разходи и разходи за механизация.

(2) Стойността на абонаментната такса за срока на договора е в размер на ........(цифром) ........................ (словом) лв. без ДДС или ........(цифром) ........................ (словом) лв. с вкл. ДДС

(3) Стойността на ремонтните работи за срока на договора е в размер на ….....(цифром) …..................... (словом) лв. без ДДС или ….....(цифром) …..................... (словом) лв. с вкл. ДДС

(5) Цените, посочени в договора са окончателни и не подлежат на промяна.

**Чл.4** (1) Приемането на работата и плащането на **месечната абонаментна такса** за обслужване се извършва по следния начин:

1. До 5-то число на всеки месец, Изпълнителят представя на Възложителя “*Дневник за сигнали и аварии”*, с отразени в него всички дейности по изпълнение на услугата за предходния месец.
2. След проверка от страна на Възложителя се съставя констативен протокол за оценка изпълнението/неизпълнението на договора. Протоколът се подписва от представители на Възложителя и Изпълнителя и е основание за изготвяне на фактура за абонаментната такса.
3. Възложителят извършва плащания на месечната абонаментна такса в срок до 30 (тридесет) календарни дни от датата на представяне на фактурата от страна на Изпълнителя, придружена от подписания констативен протокол, удостоверяващ извършени дейности по Договора за периода.

(2) Възлагането, приемането и плащането на **ремонтните работи и при прилагане на опцията за допълнителни работи** се извършва по следния начин:

1. За извършването на ремонтни дейности, Възложителят изпраща възлагателно писмо на Изпълнителя, съдържащо обекта и стойността, съгласно ценовото предложение на изпълнителя.

2. Възложителят извършва плащания на ремонтните дейности, в срок до 30 (тридесет) календарни дни от датата на представяне на фактура за тях, придружена с акт за изпълнени СРР и вложени материали.

(3) **Възложителят** извършва разплащане по банков път, чрез банков превод, по банкова сметка на **Изпълнителя -** Разплащателна сметка ......................................................................, Банков код …………………………………….……., банка ……………………..………………

(4) **Изпълнителят** е длъжен да уведомява писмено **Възложителя** за всички последващи промени по ал.3 в срок от 5 дни считано от момента на промяната. В случай че **Изпълнителят** не уведоми **Възложителя** в този срок, счита се, че плащанията са надлежно извършени.

**Чл.5 (1)** Предметът на договора ще се изпълни с персонал на **Изпълнителя**, съгласно офертата**.**

**(2)** **Изпълнителят** носи отговорност за своите действия.

**II. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.6 Изпълнителят** се задължава:

1. Да изпълни предмета на договора добросъвестно с дължимата грижа, ефективност и добросъвестност, съгласно най-добрата професионална практика, при стриктно спазване на условията посочени в Техническата спецификация, част от документацията за участие в процедурата за възлагане на настоящата обществена поръчка;
2. Да осигури опазването на професионалната и фирмена тайна на **Възложителя**, с оглед ненакърняване на неговите и на контрагентите му интереси;
3. Да съгласува действията си с **Възложителя** и да информира **Възложителя** за хода на изпълнението на възложените му дейности, както и за допуснатите пропуски, взетите мерки и необходимостта от съответни разпореждания от страна на **Възложителя**.
4. Да поддържа точно и систематизирано деловодство, както и пълна, и точна счетоводна и друга отчетна документация за извършените услуги по договора.
5. Да отстранява посочените от **Възложителя** недостатъци и пропуски в изпълнението за своя сметка.
6. Да спре изпълнението по договора, тогава, когато получи от **Възложителя** известие за това.
7. Да уведоми с писмено известие **Възложителя** за спиране на изпълнението на договора поради непреодолима сила.
8. Във всеки един момент да изпълнява своите задължения безпристрастно и лоялно, съобразно принципите на професионалната етика.
9. Да осигури присъствието на негов представител, както и достъп до помещения, преглед на документи, свързани с изпълнението на възложените дейности при проверки на място от страна на Възложителя.
10. Да възстанови на Възложителя без протест всички неправомерно получени средства.
11. Да информира Възложителя за възникнали проблеми при изпълнение на договора и за предприетите мерки за тяхното решаване.
12. Да спази сроковете посочени в този договор и техническата спецификация.
13. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 1% (едно на сто) от Стойността на Договора без ДДС, която служи за обезпечаване на изпълнението на задълженията на ИЗПЪЛНИТЕЛЯ по Договора.
    1. Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

* да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;
* да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.
  1. Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.
  2. Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ/в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:
* да обезпечава изпълнението на този Договор чрез покритие на отговорността на ИЗПЪЛНИТЕЛЯ;
* да бъде със срок на валидност за целия срок на действие на Договора, плюс 30 (тридесет) дни след прекратяването на Договора.
  1. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.
  2. ВЪЗЛОЖИТЕЛЯТ освобождава Гаранцията за изпълнение в срок до 20 (*двадесет*) дни след прекратяването на Договора/приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.
  3. Освобождаването на Гаранцията за изпълнение се извършва, както следва:
* когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ;
* когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
* когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице /изпращане на писмено уведомление до застрахователя.
  1. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.
  2. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:
* ако ИЗПЪЛНИТЕЛЯТ не започне работа по изпълнение на Договора в срок до 10 (*десет*) дни след Датата на влизане в сила и ВЪЗЛОЖИТЕЛЯТ развали Договора на това основание;
* при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;
* при прекратяване на дейността на ИЗПЪЛНИТЕЛЯ или при обявяването му в несъстоятелност.
  1. В всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.
  2. ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**Чл.7.** При изпълнение на договора да спазва условията, задълженията и изискванията, описани в техническата спецификация, представляваща неразделна част от документацията за участие при възлагането на настоящата обществена поръчка чрез публично състезание с предмет **,,Поддържане и ремонт на светофарни уредби на територията на община Перник в т.ч. подмяна на старите трисекционни и двусекционни лампови секции с нови светодиодни трисекционни секции за автомобили и двусекционни светодиодни секции за пешеходци”**

**Чл.8** Изпълнителят има право:

1**.** Да изисква от **Възложителя** необходимото съдействие за изпълнение на работата.

2.Да изисква от **Възложителя** приемане на работата в случай, че е изпълнена точно**.**

3.При пълно, качествено, точно и навременно изпълнение на задълженията си да получи уговореното възнаграждение в посочените срокове и при определените в договора и техническата спецификация условия.

4.Да иска съдействие от **Възложителя** за нормално осъществяване на дейността си при и/или по повод изпълнението на настоящия договор.

5. Да ползва необходимата му информация, свързана с дейността по договора и да изисква в разумен срок предоставянето на допълнителна информация необходима за изпълнението на задълженията му по настоящия договор.

**III. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.9 Възложителят** е длъжен:

1. Да плати уговорената цена съгласно условията на настоящия договор.

2. Да предостави/предоставя на **Изпълнителя** информацията и/или документацията, свързана с изпълнението на договора, с която разполага.

3. Да осигури достъп до всички данни и документи, необходими за успешното извършване на дейността, предмет на договора.

**Чл.10 Възложителят** има право:

1. Да оказва текущ контрол по изпълнението на работата чрез лицата посочени в техническата спецификация.
2. Да проверява изпълнението на дейностите по настоящия договор по всяко време, без да пречи на **Изпълнителя** да извършва коректно и своевременно своите задължения и без да нарушава оперативната му самостоятелност.
3. Да иска изпълнението на услугата по договора в срок и по реда и при условията, договорени между страните.
4. Да откаже приемането на услугата или част от нея при непълно или неточно изпълнение, или съществено забавяне изпълнението на договора.
5. В хода на извършването на възложената работа в рамките на предвиде­ното в Техническата спецификация, да дава указания на **Изпълнителя**. Те са задължителни за **Изпълнителя** освен, ако противоречат на императивни правни разпоредби или са технически неосъществими.
6. Да изисква от **Изпълнителя** преработване или доработване на всяка от дейностите по изпълнението на предмета на договора, в случаите когато същото е непълно или не съответства като съдържание или качество на техническата спецификация.
7. Да изиска от **Изпълнителя** да му предаде/предава извършеното.
8. Да изисква всякаква информация от **Изпълнителя** свързана с предмета на настоящия договор.
9. Да спре изпълнението на договора, тогава, когато са налице предпоставки за това. В този случай **Възложителят** задължително посочва основанието за спиране на изпълнението по настоящия договор, а също и периода на спиране.

**IV. КОНТРОЛ. КАЧЕСТВО**

**Чл.11** Контрол по изпълнение на договора ще се осъществява от лицата и по реда посочен в техническата спецификация.

**Чл.12** Изпълнителят гарантира качествено изпълнение на поръчката.

**V. ПРЕДАВАНЕ И ПРИЕМАНЕ НА ИЗПЪЛНЕНИЕ ПО ДОГОВОРА**

**Чл.13** **Изпълнителят** е длъжен да завършва ипредава изпълненото по договора съгласно условията посочени в настоящия договор и техническата спецификация.

**Чл.14** Приемането на изпълнение по договора се извършва съгласно условията посочени в техническата спецификация.

**Чл.15** Когато **Изпълнителят** се е отклонил от поръчката или работата му е с недостатъци, **Възложителят** има право да откаже нейното приемане и заплащането на дължимото възнаграждение, докато **Изпълнителят** не отстрани недостатъците или не извърши необходимите и уговорени работи.

**VI. НЕИЗПЪЛНЕНИЕ. ОТГОВОРНОСТ.**

**Чл.16** При забава за изпълнение в сроковете определени по реда на договора и/или Техническата спецификация **Изпълнителят** дължи за всеки конкретен случай неустойка в размер на 0,2% от стойността на договора за всеки просрочен ден, но не повече от 5%.

**Чл.17** При пълно неизпълнение на този договор **Изпълнителят** дължи на **Възложителя** неустойка в размер на 100 % от сумата по чл.3, ал.1 от договора.

**Чл.18**  При неизпълнение, на което и да е от условията или задълженията по настоящия договор или техническата спецификация от страна на **Изпълнителя**, установено с протокол от страна **Възложителя** или негови представители /напр. от лицата осъществяващи контрол по договора/, **Изпълнителят** дължи неустойка в размер на 0,5% от стойността на договора за всеки конкретен случай.

**Чл.19** При неизпълнение на този договор всяка от страните дължи обезщетение за причинените вреди при условията на гражданското и търговското право.

**VII.** ФОРСМАЖОРНИ СЪБИТИЯ

**Чл.20** (1) Форсмажорно събитие (непреодолима сила) по смисъла на този договор са обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят.

(2) Не е налице непреодолима сила, когато съответното събитие е настъпило вследствие на неположена дължима грижа или ако при полагане на дължимата грижа това събитие е можело да бъде предотвратено.

**Чл.21** (1) Страните по настоящия договор не носят отговорност за неизпълнение или забавено изпълнение на задълженията си при настъпването на форсмажорно събитие, в това число и за причинените от това неизпълнение вреди.

(2)Ако страните са били в забава преди възникване на непреодолимата сила, те не могат да се позовават на последната при неизпълнение на задълженията си по Договора.

(3) Страната, която е засегната от форсмажорно събитие, следва в седемдневен срок след установяване на събитието, да уведоми другата страна и да й представи доказателства за настъпването, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране. В случай, че някое от доказателствата се издава от компетентните органи в срок по – дълъг от посочения , страната, изпълнението на чието задължение е възпрепятствано от непреодолимата сила, е длъжна с уведомлението да съобщи за това обстоятелство и в седемдневен срок след предоставянето на съответното доказателство от компетентния орган да уведоми другата страна и да предостави доказателството .

(4) Страните не носят отговорност една спрямо друга за вреди, претърпени като последица от форсмажорно събитие.

(5) През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор, и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно да продължат да изпълняват задълженията си по договора, които не са възпрепятствани от форсмажорното събитие.

(6) Страната, изпълнението на задължението на която е възпрепятствано от непреодолима сила, ведно с уведомлението по ал.3 изпраща до другата страна уведомление за спиране на изпълнението на Договора. След отпадане на обстоятелствата от извънреден характер, в седемдневен срок страната ,изпълнението на чието задължение е възпрепятствано от форсмажорно събитие, писмено уведомява другата страна за възобновяване на изпълнението на договора. Срокът за изпълнение на задължението се продължава съобразно с периода, през който изпълнението е било спряно от форсмажорното събитие. Клаузата не засяга права или задължения на страните, които са възникнали и са били дължими преди настъпването на форсмажорното събитие.

**VIII. ПРЕКРАТЯВАНЕ НА ДОГОВОРА**

**Чл.22** Действието на този договор се прекратява:

1. С изтичане срока на договора.

2. С изчерпване на предвидения финансов ресурс.

3. По взаимно съгласие на страните, изразено в писмена форма.

4. При настъпване на обективна невъзможност за изпълнение на възложената работа.

5. При виновно неизпълнение – с едностранно писмено изявление на изправната до неизправната страна.

6. При отказ на **Възложителя** от договора, с едностранно изявление до **Изпълнителя**.

7. Едностранно от страна на **Възложителя** с 3-дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на **Изпълнителя** и одобрени от **Възложителя** дейности по изпълнение на договора.

8. В случай, че **Изпълнителят** изпадне в несъстоятелност или се открие производство по несъстоятелност или ликвидация.

**Чл. 23** (1) Едностранното разваляне на договора по т.4 на предходния член се допуска при пълно неизпълнение, а при частично, лошо или забавено изпълнение - съгласно условията на чл.87-88 от ЗЗД.

(2) При разваляне на договора изправната страна е длъжна да отправи 7-дневно писмено предизвестие до другата страна.

**Чл. 24** (1) Изменение на сключен договор за обществена поръчка се допуска по изключение, в случаите и при условия на чл.116 от ЗОП.

(2) **Възложителят** може да прекрати договора без предизвестие, когато **Изпълнителят**:

1. забави изпълнението на някое от задълженията си по договора с повече от 10 дни;

2. не отстрани в разумен срок, определен от **Възложителя**, констатирани недостатъци;

3. не изпълни точно някое от задълженията си по договора, констатирано от представители на **Възложителя.**

**ІX.** ДРУГИ УСЛОВИЯ

Чл**.25** Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

**Чл.26** Ако в хода на работите възникнат препятствия за изпълнение на настоящия договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тях.

**Чл.27** (1) Ако по време на изпълнението на договора **Изпълнителят** констатира наличието на обективни обстоятелства, възпрепятстващи навременното изпълнение на договора като цяло или на изпълнение в конкретен срок, то **Изпълнителят** уведомява писмено **Възложителя** за установяването им, за тяхната вероятна продължителност и причината(ите), които са ги породили.

(2) При наличие на обстоятелства, които не са по вина на **Изпълнителя**, но препятстват изпълнението на настоящия договор като цяло или на изпълнение в конкретен срок, **Възложителят** може да спре изпълнението на договора или изпълнението в конкретния срок. В известието за спиране Възложителят посочва причините за спирането и периода, за който се спира изпълнението на договора.

**Чл.28** (1) Всички съобщения, уведомления и известия, свързани с изпълнението на настоящия договор са валидни, ако са направени в писмена форма и са подписани от упълномощените лица. Съобщенията ще се получават на следните адреси и/или факс:

1. за Възложителя: гр. ………………………………….. факс:...........................................

2. за Изпълнителя: гр……………………………………. факс:..........................................

(2) При промяна на данните, посочени в предходната алинея, всяка от страните е длъжна да уведоми другата в двудневен срок от настъпване на промяната, в противен случай съобщенията ще се считат за надлежно връчени и когато са изпратени на стария адрес.

(3) За дата на съобщението/известието се смята:

а/датата на предаването – при ръчно предаване на съобщението /известието;

б/датата на пощенското клеймо на обратната разписка - при изпращане по пощата;

в/датата на приемането – при изпращане по факс или телекс.

**Чл.29** Нищожността на някоя клауза от настоящия договор не води до нищожност на друга клауза или на договора като цяло.

**Чл.30** Всички допълнително възникнали въпроси след подписването на договора и свързани с неговото изпълнение, ще се решават от двете страни в дух на добра воля с двустранни писмени споразумения, които не могат да променят или допълват елементите на договора в нарушение на чл. 43 от ЗОП.

**Чл.31** Страните по настоящия договор ще решават споровете, възникнали при и по повод изпълнението на договора или свързани с договора, или с неговото тълкуване, недействителност, неизпълнение или прекратяване, по взаимно съгласие и с писмени споразумения, а при не постигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

**Чл.32** За неуредените в този договор въпроси се прилагат разпоредбите на Закона за обществените поръчки, Закона за задълженията и договорите, Търговския закон и други нормативни актове, относими към материята.

Настоящият договор се изготви и подписа в четири еднообразни екземпляра - един за **Изпълнителя** и три за **Възложителя**.

Неразделна част от настоящия договор са следните приложения:

Приложения:

Приложение № 1 – Техническо предложение на ИЗПЪЛНИТЕЛЯ;

Приложение № 2 – Ценово предложение на ИЗПЪЛНИТЕЛЯ;

**ВЪЗЛОЖИТЕЛ:\_\_\_\_\_\_\_\_\_\_\_\_\_\_\_\_\_ ИЗПЪЛНИТЕЛ:\_\_\_\_\_\_\_\_\_\_\_\_\_**

**Кмет**

**/Вяра Церовска/**

**/…………………/**

**\_\_\_\_\_\_\_\_\_\_\_\_\_\_\_\_\_**

**Главен счетоводител**

**/Мария Благоева/**